
CONSILIUL LOCAL AL MUNICIPIULUI


       S I G H I Ş O A R A 

                                           

H O T Ă R Â R E A  NR. 93





                   din 31 mai 2012

privind  aprobarea completării  Hotărârii Consiliului local nr.76/25.04.2012 privind delegarea gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L. Sighişoara

Consiliul Local al Municipiului  Sighişoara;

Având în vedere expunerea de motive a Primarului municipiului cu propunerea de aprobare a completării  Hotărârii Consiliului local nr.76/25.04.2012 privind delegarea gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L. Sighişoara;


Având în vedere hotărârea proprie nr. 49 din 31.03.2011 prin care s-a aprobat înfiinţarea S.C. ECOSERV SIG S.R.L. Sighişoara prin reorganizarea Serviciului Public de Gospodărie;

            Având în vedere hotărârea proprie nr.76 din  25.04.2012  privind aprobarea delegării gestiunii directe pentru unele servicii de utilităţi publice ale Municipiului Sighişoara de către S.C. ECOSERV SIG S.R.L. Sighişoara;

            Având în vedere prevederile Legii nr. 51/2006, Legea serviciilor comunitare de utilităţi publice, cu modificările şi completările ulterioare;

            Având în vedere  prevederile O.G. nr. 71/2002  pentru aprobarea Legii nr. 3/2003  privind organizarea şi funcţionarea serviciilor publice de administrare a domeniului public şi privat de interes local;

             Având în vedere Raportul de specialitate al Serviciului Public Gospodărie prin care se propune aprobarea completării HCL nr.76/25.04.2012 cu activităţile specifice  de administrare a domeniului public şi privat al Municipiului Sighişoara către S.C. ECOSERV SIG S.R.L. Sighişoara, îndeplinindu-se astfel prevederile legale;

            În temeiul  prevederilor art. 30 şi 31 ind.1 din Legea 51/2006, Legea serviciilor comunitare de utilităţi publice, cu modificările şi completările ulterioare;

             În baza art. 36(2) lit,,d’’, (6) lit. ,,a’’ pct. 14 şi art 45(3), art. 115 (1) lit.,,b’’ din Legea 215/2011, legea administraţiei publice locale, cu modificările şi completările ulterioare.

H O T Ă R Ă Ş T E:  

Art 1. Se aprobă completarea art.1 din Hotărârea Consiliului local nr.76 din 25.04.2012 cu aliniatele:

(3) Se aprobă, atribuirea în gestiunea delegată directă a Serviciului Public pentru Administrarea Domeniului Public şi Privat al Municipiului Sighişoara către S.C. ECOSERV SIG S.R.L. Sighişoara, societate la care Consiliul Local al Municipiului Sighişoara este asociat unic, in baza unui contract de delegare a gestiunii acestui serviciu .

           (4) Activităţile specifice Serviciului Public pentru Administrarea Domeniului Public şi Privat al Municipiului Sighişoara  care vor face obiectul  contractului de delegare a gestiunii                 serviciului  sunt:

             a) construirea, modernizarea, exploatarea, şi întreţinerea străzilor , drumurilor, podurilor,        

                  pasajelor rutiere şi pietonale, subterane şi supraterane; 

             b) amenajarea şi întreţinerea zonelor verzi a parcurilor şi grădinilor publice, a terenurilor de  sport, a locurilor de agrement, a locurilor de picnic şi a terenurilor de joacă pentru copii;

             c) amenajarea, organizarea şi exploatarea parcărilor;

             d) construirea , modernizarea, întreţinerea, administrarea  şi exploatarea pieţelor 

                 agroalimentare, a bazarurilor, târgurilor şi oboarelor;

             e) organizarea şi optimizarea circulaţiei rutiere şi pietonale;

             f) instalarea , întreţinerea şi funcţionarea sistemelor de semnalizare şi dirijarea circulaţiei    

                 urbane în vederea asigurării siguranţei traficului şi pentru fluidizarea acestuia;

             g) amenajarea, organizarea şi exploatarea mobilierului urban şi ambiental;

             h) organizarea şi exploatarea activităţilor de coşerit, ecarisaj;

             i) înfiinţarea, organizarea şi exploatarea spălătoriilor, atelierelor de reparaţii auto;

             j) înfiinţarea, organizarea şi exploatarea sălilor de sport, patinoarelor, campingurilor;

             k) amenajarea, întreţinerea şi exploatarea ştrandurilor, a lacurilor.

Art. 2   Restul prevederilor Hotărârii Consiliului local nr.76 din 24.04.2012 îşi păstrează valabilitatea.
Art. 3  Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara  şi administratorul  S.C. ECOSERV SIG S.R.L. Sighişoara.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu 13 voturi pentru, refuzând să participe la vot un număr de 4 consilieri)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Serviciul public de gospodărie;

1 ex. S.C. Ecoserv Sig S.R.L. ;

1 ex. Direcţia economică ;

10 ex.BC/FM

